བུ་སྟོན་རིན་ཆེན་གྲུབ་ནི་རྙིང་མའི་ཁྱིམ་རྒྱུད་དུ་འཁྲུངས་པའི་ས་སྐྱ་པའི་བླ་མ་ཞིག་ཡིན།ཕྱི་ལོ་༡༣༢༠ནས་༡༣༥༦བར་ཞ་ལུ་དགོན་པའི་གདན་རབས་བཅུ་གཅིག་པ་གནང་།དགོན་པའི་རྟེན་དང་བརྟེན་པ་བཅས་པར་རྒྱ་བསྐྱེད་ཤུགས་ཆེར་གནང་བས་ལུགས་ཁག་གཅིག་གིས་ཁོང་ཞ་ལུའི་གདན་རབས་དང་པོར་བགྲངས།ཁོང་ཕར་ཕྱིན་ཐེག་པའི་ལུགས་ཀྱི་སློབ་དཔོན་གཙོ་ཆེ་བ་ཞིག་ཡིན་ལ།རི་བོ་དགེ་ལུགས་པའི་གསང་འདུས་དང་།དུས་འཁོར།དེ་བཞིན་དཔལ་ས་སྐྱ་པའི་ལུགས་ཀྱི་དུས་འཁོར་དང་།ཀྱེ་རྡོར།སཾཔུཊ་བཅས་གསང་སྔགས་ཀྱི་བརྒྱུད་པ་འཛིན་པའི་བླ་མ་གཙོ་ཆེ་བ་ཞིག་ཡིན།བཀའ་འགྱུར་དང་བསྟན་འགྱུར་ཞེས་ཡོངས་སུ་གྲགས་པ་འདི་ཉིད་ཁོང་གིས་ཕྱོགས་བསྒྲིགས་གཏན་འབེབས་མཛད།དེ་བཞིན་ཁོང་གིས་བརྩམས་པའི་ནང་པའི་ཆོས་འབྱུང་ནི་དུས་ད་ལྟའང་རྒྱ་ཆེ་ཀློག་པ་པོ་རྣམས་ཀྱི་ཀློག་བཞིན་མཆིས།དཔལ་ས་སྐྱ་པའི་ལུགས་ཙམ་དུ་མ་ཟད་ཇོ་བོ་བཀའ་གདམས་པ་དང་མཉམ་མེད་བཀའ་བརྒྱུད་པའི་ལུགས་ལའང་གསན་བསམ་དཔྱིས་ཕྱིན་མཛད།